Зарап Құсайынов
 
Айшықты  белес


 Тұңғыш Президент күні мерекесіне орай Елбасы Нұрсұлтан Назарбаев жалпыхалықтық дауыс беру арқылы анықталған "Қазақстандағы 100 жаңа есім" жобасының жеңімпаздарымен жүздесті. Оны теледидардан тамашалап отырып, Мемлекет басшысымен кездесу мәртебесіне ие болган адамдардың арасынан М.Қозыбаев атындағы Солтүстік Қазақстан мемлекеттік университетінің оқыту-шысы, ауыл шаруашылығы ғылым-дарының кандидаты Күлбарам Баязитованың есімін кездестіріп, бурыннан таныс ғалымды куанышымен құттыктауға асыктық.
Кейіпкеріміз қазіргі Ақжар ауданының Ресеймен шекарадан үш шақырым орналасқан Ұялы ауылында көпбалалы қарапайым отбасында дүниеге келген. Жас-тайынан ата-анасына қолғабыс көрсете жүріп, ешқандай ауыр жұмыстан бас тартқан жоқ. Мектепті бітірген жылы еш қиындықсыз Целиноград (қазіргі Астана) қаласындағы жоғары оқу орнының студенті атанады. Алайда, анасы сол күзде кенеттен қайтыс болған соң, үйдің естияры ретінде оқуын тастап, ауылына оралып, әкесінің қасынан табылады. Тек келесі жылы Ленин орденді Омбы ауыл шаруа-шылығы институтының (қазір агроуниверситет) зоотехния мамандығына оқуға түседі.
Осы жоғары оқу орнының қабырғасында ол ғылыми жұмыстармен айналысудың алғашқы қадамдарын жасайды. Бірнеше ғылыми жобаларға қатысып үлгерген Күлбарам соңғы курс студенті Тілеубергенмен көңілі жарасып, отау құрады. Тұңғыштары Омбы қаласында дүниеге келеді. Дипломды жас отбасы Қызылжар еңірінде алғашқы еңбек жолын бастайды.
Жубайының қызметіне байланысты облысымыздың бірнеше кеңшарында зоотехник болған Күлбарам Баязитова Покровка ауылындағы ауыл шаруашылығы техникумында (қазіргі Ж.Қизатов атындағы агроколледж) студенттерге дәріс береді. Ғасырлар тогысында олар М.Қозыбаев атындағы Солтүстік Қазақстан мемле-кеттік университетіне жұмысқа шақыру алады. Ерлі-зайыпты оқытушылар ауыл шаруашылығы мамандарын даярлауға белсене кіріседі. Нарық заманының қатаң қыспаққа алған тұсында бұл жолда кедергі көп болатын. Қысқа жіп күрмеуге келмейтіндіктен, жоғары оқу орнындағы материалдық-техникалық база да заман талабына сай емес еді.  Күлбарам Омбы агроуниверситетінің профессоры Антонина Гуляевамен байланысын жандандырып, оның жетекшілігімен өзінің ғылыми ізде-ністерін жалғастырады. Осындай алға ұмтылыстың, ізденімпаздықтың, мақсаткерлік жұмыстың нәтижесінде ол Ресейде ауыл шаруашылығы ғылымдарының кандидаты атағын табысты қорғап шығады. Ол кездерді Күлбарам былай деп еріксіз есіне алады:
 Қазіргі жастарға менің әңгімем ертегі секілді керінетін шығар. Уни-верситетте оқытушылық жұмысыма алатын аз-мұз ақшамның жартысын Алматыдағы университетте ақылы түрде оқып жүрген қызымызға жібереміз. Жолға тіпті ақша болмағандықтан, жұмысқа қазіргі 20-шы ықшамаудандағы үйден жаяу келіп-кетіп жүрген күнім аз болған жоқ. Ал ғылыми жұмыстарды жүргізу, Омбы каласына ізденіс тәжірибелерін атқаруға бару үшін қаражаттапшы болгандыктан, үш белмелі пәтерімізді, астымыздағы келікті сатуға тура келді. Онда қазіргідей кез келген банктен несие aлy мүмкіндігі болмайтын. Сосын университеттің жатақханасын паналадық. Қиын сәтте қолдау керсеткен жұбайыма алғысым шексіз.    Сол жылдары университеттің ғылыми жұмыстар жөніндегі проректоры болған биология ғылымдарының докторы Әйіп Ысқақов жоғары оқу орнында ауыл шаруа-ылығы кафедрасын ашуға қол жеткізіп, оның меңгерушісіне Кулбарам Баязитованы тағайынайды. Жаңа құрылымның жұысын бірден жолға қою оңай болмайды. Бәрін жаңадан ұйымдастыруға тура келеді. Жоғары оқу орнының Мичурино ауылындағы жеті гектар алқапты алып жатқан кеңес дәуіріндегі агростанцияның жағдайы адам шошырлықтай болады. Студенттердің көмегімен бірнеше жыл ішінде құлазыған станция қайта жандандырылады. Оның аумағында ортаншы мамандығына оқитын студенттер ағаштың әртүрлі көшетерін отырғызған. Қажетті оқулықтар сатып алу үшін Алматы, Астана қалаларына өз қаржысымен жол тартады. Одан әкелінген бір ана оқулықтың көшірмелері жасалады. Кафедраға қажетті ғылыми қондырғылардың басым бөлігін  Тілеуберген екеуі Омбы қаласынан тасымалдайды. Ал жаңа ашылған кафедраға оқытушылар жинаудың өзі - бір тарих. Жоғары білімді агроном, зоотехник, мал дәрігері сияқты мамандарды іздеген олар өңіріміздің ауылдарын аралайды. Тіпті, көрші қалардың жоғары оқу орнындағы оқытушыларға да құда түседі. Бүгіндері кафедрада жұмыс істейтін оқытушылардың жартысына жуығында ғылыми атақ бар. Осыдан бірнеше жыл бұрын денсаулығы сыр берген соң ол докторлық диссертациясын жазуды доғарып, тек оқытушылық қызметпен ғана айналысуға ұйғарады.
 Күлбарам Баязитованың жобаға жетекшілік жасауымен Ауыл аруашылығы министрлігінің Дүниежүзілік банкпен бірлесіп мал шаруашылығын дамыту жұмыс-тарына жариялаған байқауында біздің өңірдің бірнеше агроқұрылымы 60 миллион теңгенің грантын ұтып алған. Ал Солтүстік Қазақстан мемлекеттік университеті осындай гранттың нәтижесінде 8 миллион теңгеге жылыжай мен зертхана салды. Бүгіндері кафедра ғалымдары "Арқалық" ЖШС-мен бірлесіп ешкі өсіру жобасын қолға алған. Ешкі ерекше күтімді талап етпейді, оның сүтінің адам ағзасына пайдалы екені бұрыннан дәлелденген. Ол жылына 1,5 мың литрге дейін сүт береді, бұл ауылдың кейбір сиырларынан кем емес көрсеткіш. Ауыл шаруашылығы мамандығына оқитын студенттерді ғылымға баулу да жақсы жолға қойылған. Ресейдің көрші өңірлеріндегі, еліміздің жоғары оқу орындары ғалымдарының, сту-інттерінің қатысуымен халықаралық ғылыми-тәжірибелік конференциялар, байқаулар өткізу игі дәстүрге айналған. Күлбарам Баязитованың көпжылғы еңбегі "Қазақстан Конституциясына - 10 жыл" мерекелік және СҚМУ-дің Алтын медальдарымен, министрктердің, облыс әкімінің Құрмет грамоталарымен, баска да марапаттармен атап өтілген.

